text: 23 март 2020 | 09:13
  Президентът и треньор на ВК ЦСКА Александър Попов заяви, че решението за това как да завърши сезонът трябва да бъде взето от отборите от Националната волейболна лигаЛигата, а не от Управителния съвет на федерация, и да е с 2/3 мнозинство.
  "В мъжкото първенство трябва да е нулева годината, а в женското - да се запази сегашното класиране. В мъжкото първенство разликата между отборите е много малка. Почти няма сигурна позиция. Няма да е съвсем честно преди да се изиграят плейофите да се определи шампион. Точките за финансиране могат да бъдат взети от моментното класиране", каза Попов за BGvolleyball.com.
  "Докато в женското първенство Марица е с класа над останалите. Ако не им се даде шампионска титла при очевадна разлика в класите, също няма да е честно", заяви президентът на "армейците".